Իր սաներին հաճախ արշավների տանելով` ծանոթացնում էր լեռնաշխարհի հինավուրց հուշարձաններին, ազգային բանահյուսությանը, իսկ գիշերային խարույկների շուրջ ժամերով պատմում էր մեր անտեսվող դատի, մահապարտ հայդուկների, համազգային նպատակների մասին, որոնց իրագործմանն էր նվիրվելու իր գիտակցական ողջ կյանքում։ Այդպես նա կերտում էր ազգային ազատագրական պայքարի ապագա սերմնացաններին, որոնք չէին կարող չիմանալ, որ Ծիծեռնակաբերդի հուշարձան-կոթողի բացումից հետո, Վուրգի ղեկավարությամբ եւ անմիջական մասնակցությամբ, իր հայրենի Բռնակոթում` մի բլրի լանջին, կառուցվեց Եղեռնի 2-րդ հուշարձանը։ Տեղական իշխանությունները փորձել էին քանդել այն, սակայն Վուրգը համախոհների հետ միասին բողոքի ալիք էր բարձրացրել։